หลังจากหมดประจำเดือน1สัปดาห์ก็มีตกขาวคะสีดำ2วันไม่มีกลิ่นแล้วตอนนี้เป็นสีน้ำตาลมาแล้ว4วันคะ2วันหลังเริ่มมีกลิ่นแต่ไม่แรงคะ จะ1สัปดาห์แล้วยังไม่หายเลยคะไม่เคยมีเพศสัมพันธ์ด้วย ตอนนี้อายุ16ปี กังวลมากเลยคะว่าจะเป็นอะไรรึปล่าวควรไปตรวจไหมกลัวไปหมดเลยคะ🥺
สวัสดีครับ โดยปกติ ตกขาวจะมีหน้าที่ทำให้ช่องคลอดชุ่มชื้น และควรมีสีขาวและไม่ควรมีกลิ่นเหม็นนะครับ การที่ตกขาวมีสีน้ำตาลและเริ่มมีกลิ่นเหม็น แสดงว่ามีการติดเชื้อ หรือ มีการอักเสบภายในช่องคลอด ซึ่งบางครั้งอาจจะเกิดจากเชื้อโรคภายใน ที่ไม่ได้มาจากเพศสัมพันธ์ ก็เป็นได้ครับ ด้วยเหตุนี้ แม้ว่าจะไม่เคยมีเพศสัมพันธ์ ก็อาจจะยังเกิดอาการเหล่านี้ได้ครับดังนั้น หากมีตกขาวผิดปกติมานาน 1 สัปดาห์แล้ว ก็ขอแนะนำว่าควรพบแพทย์ผู้เชี่ยวชาญด้านนรีเวช เพื่อทำการตรวจ วินิจฉัย รักษาต่อไปดีกว่าครับ เพราะเชื้อแต่ละชนิดมีวิธีรักษาแตกต่างกันครับ